Euroopa Liidu Teataja L 150 , 01/07/1995 Lk 0091 - 0092



Komisjoni määrus (EÜ) nr 1591/95, 30. juuni 1995, millega kehtestatakse teatavatesse puu- ja köögiviljatoodetesse lisatud glükoosi ja glükoosisiirupi ekspordi toetamise üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse puu- ja köögiviljatoodete ühist turukorraldust käsitlevat nõukogu 24. veebruari 1986. aasta määrust (EMÜ) nr 426/86, [1] mida on viimati muudetud komisjoni määrusega (EÜ) nr 1032/95, [2] eriti selle artikli 13 lõiget 8, artikli 14 lõiget 5 ja artikli 14a lõiget 7, ning arvestades, et: määruse (EMÜ) nr 426/86 artikli 13 lõike 4 kohaselt on toetuse andmise tingimuseks ekspordilitsentsi olemasolu; komisjoni määruses (EMÜ) nr 3719/88, [3] mida on viimati muudetud määrusega (EÜ) nr 1199/95, [4] nähakse ette põllumajandustoodete impordi- ja ekspordilitsentside ning eelkinnitussertifikaatide süsteemi üksikasjalikud rakenduseeskirjad; komisjoni määrusega (EMÜ) nr 3846/87, [5] mida on viimati muudetud määrusega (EÜ) nr 836/95, [6] on kehtestatud põllumajandustoodete nomenklatuur eksporditoetuste jaoks; komisjoni määrusega (EMÜ) nr 3665/87, [7] mida on viimati muudetud määrusega (EÜ) nr 331/95, [8] nähakse ette põllumajandustoodete ekspordi toetamise süsteemi ühised rakenduseeskirjad; neid eeskirju tuleb täiendada erieeskirjadega puu- ja köögiviljatoodetesse lisatud glükoosi ja glükoosisiirupi kohta; vastavalt määruse (EMÜ) nr 426/86 artikli 13 lõikele 1 tuleb toetused kindlaks määrata piirides, mis tulenevad kooskõlas asutamislepingu artikliga 228 sõlmitud kokkulepetest; silma pidades neid asjaolusid ning selleks, et vältida konkurentsimoonutusi, tuleb puu- ja köögiviljatoodetesse lisatava glükoosi ja glükoosisiirupi ekspordi toetamise süsteem viia kooskõlla süsteemiga, mis on ette nähtud komisjoni 29. juuni 1995. aasta määrusega (EÜ) nr 1518/95, [9] millega kehtestatakse teravilja- ja riisitoodete importi ja eksporti käsitlevate määruste (EMÜ) nr 1418/76 ning (EMÜ) nr 1766/92 üksikasjalikud rakenduseeskirjad ja muudetakse komisjoni määrust (EÜ) nr 1162/95, milles nähakse ette üksikasjalikud erieeskirjad teraviljade ja riisi impordi- ja ekspordilitsentside süsteemi rakendamiseks; käesolevas määruses ettenähtud meetmed on kooskõlas puu- ja köögiviljatoodete turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Glükoosi ja glükoosisiirupi ekspordi toetusi võib anda juhul, kui nende CN-kood on 17023051, 17023059, 17023091, 17023099 või 17024090 ning need on lisatud määruse (EMÜ) nr 426/86 artikli 1 lõike 1 punktis b loetletud toodetesse. Artikkel 2 Määrus (EÜ) nr 1518/95 on kohaldatav artiklis 1 mainitud toodete suhtes. Toetuse määramine käesoleva määruse alusel välistab toetuse andmise komisjoni määruse (EÜ) nr 1429/95 [10] alusel, millega kehtestatakse rakenduseeskirjad puu- ja köögiviljatoodete ekspordi toetamiseks, välja arvatud lisatud suhkru eest antavad toetused. Artikkel 3 Käesolev määrus jõustub 1. juulil 1995. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. juuni 1995 Komisjoni nimel komisjoni liige Franz Fischler [1] EÜT L 49, 27.2.1986, lk 1. [2] EÜT L 105, 9.5.1995, lk 3. [3] EÜT L 331, 2.12.1988, lk 1. [4] EÜT L 119, 30.5.1995, lk 4. [5] EÜT L 336, 24.12.1987, lk 1. [6] EÜT L 88, 21.4.1995, lk 1. [7] EÜT L 351, 14.12.1987, lk 1. [8] EÜT L 38, 18.2.1995, lk 1. [9] EÜT L 147, 30.6.1995, lk 55. [10] EÜT L 141, 24.6.1995, lk 28. --------------------------------------------------